ai4bharat/Pralekha huggingface dataset:
ഗ്രാമീണ വികസന മന്ത്രാലയം
പ്രധാനമന്ത്രി ആവാസ് യോജന-ഗ്രാമിണ്  2021 മാര്ച്ചിനുശേഷം 2024 മാര്ച്ച് വരെ തുടരുന്നതിന് മന്ത്രിസഭയുടെ അംഗീകാരം
ഗ്രാമപ്രദേശങ്ങളിലെ എല്ലാവര്ക്കും ഇത് വീട് ഉറപ്പാക്കും
പദ്ധതിയുടെ മൊത്തം ലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകള്ക്കുള്ള സാമ്പത്തിക സഹായം നല്കും.
ഇതിനുള്ള സാമ്പത്തിക ബാദ്ധ്യതയായ 2,17,257 കോടിയില് കേന്ദ്ര വിഹിതം 1,25,106 കോടി രൂപ
പ്രധാനമന്ത്രി ആവാസ് യോജന-ഗ്രാമിണ്  2021 മാര്ച്ചിനുശേഷവും തുടരുന്നതിനുള്ള ഗ്രാമവികസന വകുപ്പിന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം ഇന്ന് അംഗീകാരം നല്കി. ഇതിലൂടെ പദ്ധതിയുടെ മൊത്തം ലക്ഷ്യമായ 2.95 കോടി പാര്പ്പിടങ്ങളില് 2021 മാര്ച്ച് 31ന് ശേഷം ബാക്കിയുള്ള 155.75 ലക്ഷം ഭവനങ്ങള്ക്കുള്ള സാമ്പത്തിക സഹായം നല്കും.
മന്ത്രിസഭ നല്കിയ അംഗീകാരത്തിന്റെ വിശദാംശങ്ങള് ഇപ്രകാരമാണ്:
-2.95 കോടി വീടുകള് എന്ന സഞ്ചിത ലക്ഷ്യത്തിനുള്ളിലെ ശേഷിക്കുന്ന വീടുകള് പൂര്ത്തിയാക്കുന്നതിന് പി.എം.എ.വൈ-ജി നിലവിലുള്ള മാനദണ്ഡങ്ങള് അനുസരിച്ച് 2021 മാര്ച്ചിനുശേഷം 2024 മാര്ച്ച് വരെ തുടരും.
-മൊത്തം സഞ്ചിതലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകളുടെ നിര്മ്മാണത്തിനുള്ള മൊത്തം സാമ്പത്തിക ബാദ്ധ്യത 2,17,257 കോടി  രൂപയാണ്.ഇതുകൂടാതെ നബാര്ഡിന് പലിശ തിരിച്ചടവിനായി 18,676 കോടി രൂപ അധികമായും ആവശ്യമാണ്.
- ബജറ്റിന് പുറത്തുള്ള വിഭവങ്ങള്  ഘട്ടംഘട്ടമായി നിര്ത്തലാക്കുന്നതും പദ്ധതിയുടെ മൊത്തം ഫണ്ടിംഗും പൂര്ണ്ണമായും ബജറ്റിന്റെ പിന്തുണയോടെ  നല്കുന്നതും ധനമന്ത്രാലയവുമായി കൂടിയാലോചിച്ച് തീരുമാനിക്കും.
- അഡ്മിനിസ്ട്രേറ്റീവ് ഫണ്ടിന്റെ കേന്ദ്ര വിഹിതത്തില് നിന്നും  45 ലക്ഷം രൂപ അധിക വാര്ഷിക അഡ്മിനിസ്ട്രേറ്റീവ് ഫണ്ടായി ഓരോ ചെറിയ സംസ്ഥാനങ്ങള്ക്കും അതായത് ഹിമാചല് പ്രദേശ്, ഹരിയാന, ഗോവ, പഞ്ചാബ്, ഉത്തരാഖണ്ഡ്, അസം, ത്രിപുര എന്നിവയൊഴികെയുള്ള വടക്കുകിഴക്കന് സംസ്ഥാനങ്ങള്ക്കും, ജമ്മു കാശ്മീര് ഒഴികെയുള്ള എല്ലാ കേന്ദ്രഭരണ പ്രദേശങ്ങള്ക്കും നല്കും. മൊത്തത്തില് 1.70 % ത്തിലധികം അഡ്മിനിസ്ട്രേറ്റീവ് ഫണ്ടുകള് ഇപ്പറഞ്ഞ സംസ്ഥാനങ്ങള്ക്കും/കേന്ദ്രഭരണപ്രദേശങ്ങള്ക്കും അനുവദിച്ചിട്ടുണ്ട്.
-2023-24 സാമ്പത്തിക വര്ഷം വരെ പ്രോഗ്രാം മാനേജ്മെന്റ് യൂണിറ്റിന്റെയും  നാഷണല് ടെക്നിക്കല് സപ്പോര്ട്ട് ഏജന്സിയുടെയും  തുടരും
ഗുണഫലങ്ങള്:
പദ്ധതി 2024 വരെ ദീര്ഘിപ്പിച്ചതോടെ'' എല്ലാവര്ക്കും പാര്പ്പിടം'' എന്ന ലക്ഷ്യം നേടിയെടുക്കുന്നതിനായി പി.എം.എ.വൈ-ജിയുടെ മൊത്തം ലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകളും അടിസ്ഥാനസൗകര്യങ്ങളോടെ നല്ല ഉറപ്പുള്ള തായി നിര്മ്മിക്കുന്നതിന് സഹായം നല്കുമെന്നത് ഉറപ്പാക്കുന്നു.
2021 നവംബര് 29 ലെ കണക്കനുസരിച്ച്, മൊത്തം ലക്ഷ്യമായ 2.95 കോടിയില് 1.65 കോടി പി.എം.എ.വൈ-ജി വീടുകള് നിര്മ്മിച്ചു കഴിഞ്ഞു. 2011ലെ സാമൂഹിക സാമ്പത്തിക ജാതി സെന്സസ്  വിവരങ്ങളുടെ അടിസ്ഥാനമാക്കിയുള്ള സ്ഥിരം വെയിറ്റിംഗ് ലിസ്റ്റിന് ഏതാണ്ട് തുല്യമായ 2.02 കോടി വീടുകള് 2022 ഓഗസ്റ്റ് 15-നകം പൂര്ത്തിയാകുമെന്ന് കണക്കാക്കപ്പെടുന്നു. അതിനാല്, 2.95 കോടി വീടുകള് എന്ന ലക്ഷ്യം കൈവരിക്കുന്നതിന്, പദ്ധതി 2024 മാര്ച്ച് വരെ തുടരേണ്ടത് അനിവാര്യമാണ്.
(Visitor Counter : 102
പ്രധാനമന്ത്രിയുടെ ഓഫീസ്
പ്രധാനമന്ത്രി ജെ ജയലളിതയെ അവരുടെ ജയന്തിദിനത്തിൽ അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി ജെ ജയലളിതയെ അവരുടെ ജയന്തിദിനത്തിൽ അനുസ്മരിച്ചു
"ജയലളിതാ ജിയെ ജയന്തി ദിനത്തിൽ അനുസ്മരിക്കുന്നു. ജനങ്ങൾക്ക് അനുകൂലമായ നയങ്ങൾക്കും താഴേക്കിടയിലുള്ളവരെ ശാക്തീകരിക്കാനുള്ള ശ്രമങ്ങൾക്കും അവർ വളരെയധികം പ്രശംസിക്കപ്പെടുന്നു. നമ്മുടെ നാരീ ശക്തിയെ ശാക്തീകരിക്കുന്നതിനുള്ള ശ്രദ്ധേയമായ ശ്രമങ്ങളും അവർ നടത്തി. അവരുമായി നിരവധി തവണ നടത്തിയ ആശയവിനിമയം ഞാൻ എല്ലായ്പ്പോഴും വിലമതിക്കും",പ്രധാനമന്ത്രി ട്വിറ്ററിൽ കുറിച്ചു
ധനകാര്യ മന്ത്രാലയം
ഏഷ്യന് ഇന്ഫ്രാസ്ട്രക്ച്ചര് ബാങ്കില് നിന്ന് 9 പദ്ധതികള്ക്ക് കൂടിയുള്ള നിക്ഷേപത്തിനായി ഇന്ത്യ ഉറ്റുനോക്കുന്നു : കേന്ദ്ര മന്ത്രി പീയൂഷ് ഗോയല്
ഏഷ്യന് ഇന്ഫ്രാസ്ട്രക്ച്ചര് ഇന്വസ്റ്റ്മെന്റ് ബാങ്കില്  നിന്ന് 9 പദ്ധതികള്ക്ക് കൂടിയുള്ള നിക്ഷേപം ഇന്ത്യ പ്രതീക്ഷിക്കുകയാണെന്ന് ധനവകുപ്പിന്റെ കൂടി ചുമതല വഹിക്കുന്ന റെയില്വെ മന്ത്രി ശ്രീ. പീയൂഷ് ഗോയല് പറഞ്ഞു. 7 പദ്ധതികള്ക്കായി ബാങ്ക് ഇതുവരെ അനുവദിച്ച 1.4 ബില്ല്യന് ഡോളറില് 28 ശതമാനവും വിനിയോഗിച്ച് കഴിഞ്ഞതായി അദ്ദേഹം പറഞ്ഞു. മുംബൈയില് ഇന്നാരംഭിച്ച ബാങ്കിന്റെ മൂന്നാമത് വാര്ഷിക യോഗത്തോടനുബന്ധിച്ച് വാര്ത്താ സമ്മേളനത്തില് സംസാരിക്കയായിരുന്നു ശ്രീ. പീയൂഷ് ഗോയല്.
കേവലം മൂന്ന് വര്ഷത്തിനുള്ളില് അന്താരാഷ്ട്ര ബാങ്കുകളുടെ മൂന്ന് സുപ്രധാന സമ്മേളനങ്ങള്ക്ക്, ന്യൂ ഡവലപ്മെന്റ് ബാങ്ക്, ആഫ്രിക്കന് വികസന ബാങ്ക്, ഏഷ്യന് ഇന്ഫ്രാസ്ട്രക്ച്ചര് ഇന്വസ്റ്റ്മെന്റ് ബാങ്ക് എന്നിവയുടെ വാര്ഷിക പൊതു യോഗങ്ങള്ക്ക് ഇന്ത്യ ആതിഥ്യം വഹിച്ചതായി കേന്ദ്ര മന്ത്രി ചൂണ്ടിക്കാട്ടി.
നിക്ഷേപം ആകര്ഷിക്കുന്നതിന് ഏറ്റവും അനുകൂലമായ സാഹചര്യങ്ങളുള്ള രാജ്യമാണ് നിയമവാഴ്ച നിലനില്ക്കുന്ന ഇന്ത്യയെന്ന് ശ്രീ. ഗോയല് പറഞ്ഞു.
(ND MRD – 508
പ്രധാനമന്ത്രിയുടെ ഓഫീസ്
ലോകമാന്യ തിലകിന്റെ് ജയന്തി ദിനത്തില് പ്രധാനമന്ത്രിയുടെ പ്രണാമം
ലോകമാന്യ തിലകിന്റെ് ജയന്തി ദിനത്തില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് പ്രണാമം അര്പ്പിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു ;
'ലോകമാന്യ തിലകന്റെ ജയന്തി ദിനത്തില് ഞാന് അദ്ദേഹത്തിന് പ്രണാമം അര്പ്പിക്കുന്നു. ഇപ്പോഴത്തെ സാഹചര്യങ്ങളില് 130 കോടി ഇന്ത്യക്കാര് സാമ്പത്തികമായി അഭിവൃദ്ധി പ്രാപിക്കുകയും സാമൂഹിക പുരോഗതി കൈവരിക്കുകയും ചെയ്യുന്ന ആത്മനിര്ഭര് ഭാരതം കെട്ടിപ്പടുക്കാന് തീരുമാനിച്ചിരിക്കെ, അദ്ദേഹത്തിന്റെ ചിന്തകളും തത്വങ്ങളും, മുമ്പത്തേക്കാളും ഏറെ പ്രസക്തമാണ്
ഇന്ത്യന് മൂല്യങ്ങളിലും ധാര്മ്മികതയിലും ഉറച്ച വിശ്വാസിയായിരുന്നു ലോകമാന്യ തിലക്. വിദ്യാഭ്യാസം, സ്ത്രീ ശാക്തീകരണം തുടങ്ങിയ വിഷയങ്ങളെക്കുറിച്ചുള്ള അദ്ദേഹത്തിന്റെ വീക്ഷണങ്ങള് അനേകം ആളുകള്ക്ക് ഇന്നും പ്രചോദനമേകുന്നു. ഒരു സ്ഥാപന നിര്മ്മാതാവായിരുന്ന അദ്ദേഹം, വര്ഷങ്ങളായി ഉയര്ന്ന നിലവാരമുള്ള നിരവധി സ്ഥാപനങ്ങളെ പരിപോഷിപ്പിച്ചിരുന്നു'.
മന്ത്രിസഭ
റേഡിയോ, ടെലിവിഷന് മേഖലകളില് ഇന്ത്യയും വിദേശ പ്രക്ഷേപകരും തമ്മില് ഒപ്പുവെച്ച ധാരണാപത്രങ്ങള്ക്ക് കേന്ദ്ര മന്ത്രിസഭയുടെ അംഗീകാരം
റേഡിയോ, ടെലിവിഷന് മേഖലകളില് ഇന്ത്യയും വിദേശ പ്രക്ഷേപകരും തമ്മില് ഒപ്പുവെച്ച ധാരണാപത്രങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
പ്രയോജനങ്ങള്:
 ദുരദര്ശനും, ആകാശവാണിക്കും പുതിയ കാഴ്ചപ്പാടുകള് കണ്ടെത്തല്
2) പുതിയ സാങ്കേതിക വിദ്യകള്, കടുത്ത മത്സരം എന്നിവ ഉയര്ത്തുന്ന ആവശ്യങ്ങള് അഭിമുഖീകരിക്കല്
3) മാധ്യമ ഉദാരവത്കരണം,
4) ആഗോളവത്കരണം
എന്നിവയ്ക്ക് വിദേശ പ്രക്ഷേപകരുമായുള്ള ധാരണാപത്രങ്ങള് സഹായിക്കും.
പ്രധാന സ്വാധീനം
പരസ്പര വിനിമയത്തിലൂടെയുള്ള പരിപാടികളുടെ പ്രക്ഷേപണവും, സഹ നിര്മ്മാണവും ദൂരദര്ശന് പ്രേക്ഷകരിലും ആകാശവാണി ശ്രോതാക്കളിലും സമതയ്ക്കും, ഉള്ച്ചേര്ക്കലിനും സഹായിക്കും. സാങ്കേതിക ജ്ഞാനം, വൈദഗ്ധ്യം എന്നിവയുടെ വിനിമയം, മനുഷ്യവിഭവശേഷി പരിശീലനം എന്നിവ പ്രക്ഷപണപണരംഗത്തെ വെല്ലുവിളികള് നേരിടുന്നതിന് ആകാശവാണിക്കും, ദൂരദര്ശനും സഹായകരമാകും.
AM/ND
മന്ത്രിസഭ
ഇന്ത്യയും ബെല്ജിയവും തമ്മില് കുറ്റവാളികളെ കൈമാറുന്നതു സംബന്ധിച്ച കരാര് ഒപ്പുവയ്ക്കുകയും ഔപചാരിക അംഗീകാരം നല്കുകയും ചെയ്തതു കേന്ദ്ര മന്ത്രിസഭ അംഗീകരിച്ചു
ഇന്ത്യയും ബെല്ജിയവും തമ്മില് കുറ്റവാളികളെ കൈമാറുന്നതു സംബന്ധിച്ച കരാര് ഒപ്പുവെക്കുകയും അതിന് ഔപചാരിക അംഗീകാരം നല്കുകയും ചെയ്തതു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകരിച്ചു.
പ്രധാന സവിശേഷതകള്:
1. കൈമാറാനുള്ള ബാധ്യത.
കുറ്റവാളികളെ കൈമാറുന്ന കരാറിലുള്പ്പെട്ട ഏതെങ്കിലും രാജ്യത്തു വച്ച് ചെയ്ത, കൈമാറ്റം ചെയ്യപ്പേടേണ്ട ഏതെങ്കിലും കുറ്റകൃത്യത്തില് പ്രതിയോ ശിക്ഷിക്കപ്പെട്ടയാളോ ആയി കണ്ടെത്തുന്നവരെ പരസ്പരം കൈമാറുക.
2. കൈമാറ്റം ചെയ്യപ്പെടേണ്ട കുറ്റകൃത്യം.
രണ്ടു രാജ്യത്തെയും നിയമപ്രകാരം ഒരു വര്ഷമോ അതില്ക്കൂടുതലോ ജയില് ശി്ക്ഷ ലഭിക്കാവുന്ന മാരക കുറ്റകൃത്യമാണ് കൈമാറ്റം ചെയ്യപ്പെടേണ്ട കുറ്റകൃത്യം എന്നതുകൊണ്ട് അര്ത്ഥമാക്കുന്നത്. ശിക്ഷിക്കപ്പെട്ട ആളുടെ കൈമാറ്റക്കാര്യത്തില്, കൈമാറ്റത്തിനുള്ള അപേക്ഷ നല്കുന്ന സമയത്ത് ശിക്ഷ ആറു മാസമെങ്കിലും അവശേഷിച്ചിരിക്കണം. നികുതി, വരുമാനം എന്നിവയില് ഏതെങ്കിലുമായി ബന്ധപ്പെട്ട സാമ്പത്തിക കുറ്റകൃത്യവും ഈ കരാറിന്റെ പരിധിയില്പ്പെടും.
3. നിരസിക്കാനുള്ള നിയമപരമായ പശ്ചാത്തലം
കരാര് പ്രകാരം കൈമാറ്റം നിരസിക്കാന് കഴിയുന്നത് താഴെപ്പറയുന്ന സാഹചര്യങ്ങളിലായിരിക്കും;
- ഏതെങ്കിലും രാഷ്ട്രീയ കുറ്റകൃത്യത്തില് ഉള്പ്പെട്ടാല്. ഏതൊക്കെയാണ് രാഷ്ട്രീയ കുറ്റകൃത്യങ്ങളെന്ന് കരാറില് വ്യക്തമാക്കിയിട്ടുണ്ട്.
- സൈനിക കുറ്റകൃത്യത്തിനാണു പിടിക്കപ്പെട്ടതെങ്കില്.
- ഏതെങ്കിലും വ്യക്തിയെ അയാളുടെ വംശം, ലിംഗം, മതം, ദേശീയത, രാഷ്ട്രീയ അഭിപ്രായം എന്നിവയുടെ പേരില് അവഹേളിച്ചതിന്റെ പേരിലാണ് വിചാരണ നേരിടുന്നതെങ്കില്.
- വിധി നടപ്പാക്കല് കഴിഞ്ഞെങ്കില്.
4. പൗരന്മാരുടെ കൈമാറ്റം
പൗരന്മാരുടെ കൈമാറ്റം വിവേചനാധികാരത്തില് പെട്ടതാണ്. കുറ്റകൃത്യം നടന്ന സമയത്തിന്റെ അടിസ്ഥാനത്തിലായിരിക്കും പൗരത്വം നിര്വചിക്കപ്പെടുക.
താഴെപ്പറയുന്ന കാര്യങ്ങളുമായി ബന്ധപ്പെട്ട വ്യവസ്ഥകളും കരാറില് ഉള്പ്പെട്ടിരിക്കുന്നു.
1. വധശിക്ഷ വിധിച്ച കേസിലെ ഉറപ്പ് 

3. കീഴടങ്ങല് 
4. ഭൂമി കൈമാറ്റം 
5. കടത്തിക്കൊണ്ടുപോകല് 
6. വ്യക്തിഗത വിവര സംരക്ഷണം 
7. കൈമാറ്റത്തിലെ ചെലവുകള് 
8. കൂടിയാലോചനകള് 
9. കൈമാറ്റവുമായി ബന്ധപ്പെട്ട പരസ്പര നിയമ സഹായം 
10. കരാറിന്റെ ഭേദഗതിക്കും റദ്ദാക്കലിനും നിര്ബന്ധിതമാകുന്ന സാഹചര്യം
പ്രധാനമന്ത്രിയുടെ ഓഫീസ്
ഛത്രപതി ശിവാജി മഹാരാജിന് ജയന്തി ദിനത്തില് പ്രധാനമന്ത്രിയുടെ പ്രണാമം
പ്രധാനമന്ത്രി ശ്രീ. നരേന്ദ്ര മോദി ഛത്രപതി ശിവാജി മഹാരാജിന് അദ്ദേഹത്തിന്റെ ജയന്തി ദിനത്തില് പ്രണാമം അര്പ്പിച്ചു. അദ്ദേഹത്തിന്റെ മികച്ച നേതൃത്വവും സാമൂഹിക ക്ഷേമത്തിന് ഊന്നല് നല്കിയതും തലമുറകളായി ജനങ്ങളെ പ്രചോദിപ്പിക്കുന്നുണ്ടെന്നും പ്രധാനമന്ത്രി പറഞ്ഞു.
ഒരു ട്വീറ്റില് പ്രധാനമന്ത്രി പറഞ്ഞു;
'ഛത്രപതി ശിവാജി മഹാരാജിന്റെ ജയന്തി ദിനത്തില് ഞാന് അദ്ദേഹത്തെ വണങ്ങുന്നു. അദ്ദേഹത്തിന്റെ മികച്ച നേതൃത്വവും സാമൂഹിക ക്ഷേമത്തിനുള്ള ഊന്നലും തലമുറകളായി ജനങ്ങളെ പ്രചോദിപ്പിക്കുന്നു. സത്യത്തിന്റെയും നീതിയുടെയും മൂല്യങ്ങള്ക്കായി നിലകൊള്ളുന്ന കാര്യത്തില് അദ്ദേഹത്തിന് വിട്ടുവീഴ്ചയില്ലായിരുന്നു. അദ്ദേഹത്തിന്റെ ദർശനങ്ങൾ യാഥാർഥ്യമാക്കാൻ നാം പ്രതിജ്ഞാബദ്ധരാണ്. '
ND MRD(
പ്രധാനമന്ത്രിയുടെ ഓഫീസ്
ഇന്ത്യയുടെ ജി-20 അധ്യക്ഷതയുമായി ബന്ധപ്പെട്ട വിവിധ വിഷയങ്ങളെക്കുറിച്ചുള്ള ചിന്തകൾ ‘മണികൺട്രോളി’ന് അനുവദിച്ച പ്രത്യേക അഭിമുഖത്തിൽ പ്രധാനമന്ത്രി പങ്കുവച്ചു
ആഗോളതലത്തിൽ ഇന്ത്യയുടെ പങ്ക്, ഭൗമരാഷ്ട്രീയത്തിന്റെ വെല്ലുവിളികൾ, വിശ്വസനീയമായ ആഗോള സ്ഥാപനങ്ങളുടെ പ്രാധാന്യം എന്നിവയെക്കുറിച്ചുള്ള കാഴ്ചപ്പാടും പങ്കിട്ടു
‘മണികൺട്രോളി’ന് അനുവദിച്ച പ്രത്യേക അഭിമുഖത്തിൽ ഇന്ത്യയുടെ ജി-20 അധ്യക്ഷതയുമായി ബന്ധപ്പെട്ട വിവിധ വിഷയങ്ങളെക്കുറിച്ചുള്ള ചിന്തകൾ പ്രധാനമന്ത്രി ശ്രീ നരേന്ദ്ര മോദി പങ്കുവച്ചു.
‘മണികൺട്രോളു’മായുള്ള ആശയവിനിമയത്തിൽ ആഗോളതലത്തിൽ ഇന്ത്യയുടെ പങ്ക്, ഭൗമരാഷ്ട്രീയ വെല്ലുവിളികൾ, വിശ്വസനീയമായ ആഗോള സ്ഥാപനങ്ങളുടെ പ്രാധാന്യം എന്നിവയെക്കുറിച്ചുള്ള കാഴ്ചപ്പാടും ശ്രീ മോദി പങ്കിട്ടു.
പ്രധാനമന്ത്രിയുടെ അഭിമുഖത്തെക്കുറിച്ചുള്ള ‘മണികൺട്രോളി’ന്റെ എക്സ് പോസ്റ്റിനോടു പ്രതികരിച്ചു ശ്രീ മോദി എക്സിൽ കുറിച്ചതിങ്ങനെ:
“ഇന്ത്യയുടെ ജി-20 അധ്യക്ഷത, ആഗോള ക്ഷേമത്തിനായുള്ള ഇന്ത്യയുടെ കാഴ്ചപ്പാട്, നമ്മുടെ വികസന മുന്നേറ്റങ്ങൾ എന്നിവയുമായി ബന്ധപ്പെട്ട വിവിധ വിഷയങ്ങളെക്കുറിച്ചുള്ള എന്റെ ചിന്തകൾ ‘മണികൺട്രോളു’മായുള്ള അഭിമുഖത്തിൽ പങ്കുവച്ചു.
https://www.moneycontrol.com/news/pm-narendra-modi-interview/”
പ്രധാനമന്ത്രിയുടെ ഓഫീസ്
ഇന്ത്യയുടെ കയറ്റുമതി അതിവേഗം ഉയരുന്നുവെന്ന് പ്രധാനമന്ത്രി പറഞ്ഞു, ലോക റേറ്റിംഗ് ഏജൻസികൾ ഇന്ത്യയുടെ സാധ്യതകൾ തിരിച്ചറിഞ്ഞു
ഇന്ത്യൻ യുവാക്കൾ രാജ്യത്തെ ആദ്യ മൂന്ന് സ്റ്റാർട്ടപ്പ് ആവാസവ്യവസ്ഥകളിൽ ഉൾപ്പെടുത്തി: പ്രധാനമന്ത്രി ചുവപ്പുകോട്ടയിൽ
ഇന്ത്യയുടെ കയറ്റുമതി അതിവേഗം കുതിച്ചുയരുകയാണെന്നും ഇന്ത്യ ഇപ്പോൾ നിർത്തില്ലെന്ന് ലോകം പറയുന്നുണ്ടെന്നും 77-ാം സ്വാതന്ത്ര്യ ദിനത്തിൽ ചുവപ്പുകോട്ടയുടെ കൊത്തളത്തിൽ നിന്ന് സംസാരിച്ച പ്രധാനമന്ത്രി ശ്രീ നരേന്ദ്ര മോദി പറഞ്ഞു. ലോക റേറ്റിംഗ് ഏജൻസികൾ ഇന്ത്യയെ പുകഴ്ത്തുകയാണെന്നും കൊറോണയ്ക്ക് ശേഷമുള്ള പുതിയ ലോകക്രമത്തിൽ ഇന്ത്യക്കാരുടെ കഴിവ് അംഗീകരിക്കപ്പെടുകയാണെന്നും അദ്ദേഹം പറഞ്ഞു. ആഗോള വിതരണ ശൃംഖല താറുമാറായ ഒരു സമയത്ത്, മനുഷ്യന്റെ ആവശ്യങ്ങളിൽ ശ്രദ്ധ കേന്ദ്രീകരിച്ച് മാത്രമേ പരിഹാരങ്ങൾ കണ്ടെത്താൻ കഴിയൂ എന്ന് ഞങ്ങൾ ലോകത്തിന് കാണിച്ചുകൊടുത്തു, അദ്ദേഹം പറഞ്ഞു. ഇന്ന് ഇന്ത്യ ഗ്ലോബൽ സൗത്തിന്റെ ശബ്ദമായി മാറിയെന്നും ഇന്ത്യൻ സമ്പദ്വ്യവസ്ഥ ഇപ്പോൾ ആഗോള വിതരണ ശൃംഖലയുടെ ഭാഗമാണെന്നും, അതിന് സ്ഥിരത പ്രദാനം ചെയ്യുന്നുവെന്നും പ്രധാനമന്ത്രി പറഞ്ഞു.
ഇന്ത്യയിലെ യുവാക്കൾ രാജ്യത്തെ ലോകത്തെ ഏറ്റവും മികച്ച മൂന്ന് സ്റ്റാർട്ടപ്പ് ആവാസവ്യവസ്ഥകളിൽ എത്തിച്ചിരിക്കുകയാണെന്ന് സ്റ്റാർട്ടപ്പുകളെ കുറിച്ച് സംസാരിച്ച പ്രധാനമന്ത്രി പറഞ്ഞു. ലോകത്തിലെ യുവജ നങ്ങൾ ഈ വികസനത്തിൽ അദ്ഭുതപ്പെടുന്നുവെന്നും ഇന്ത്യൻ യുവതയുടെ കഴിവ് കണ്ട് അദ്ഭുതപ്പെട്ടുവെന്നും അദ്ദേഹം കൂട്ടിച്ചേർത്തു. ഇന്നത്തെ ലോകം സാങ്കേതികവിദ്യാധിഷ്ഠിതമാണ്, സാങ്കേതികവിദ്യയിൽ ഇന്ത്യക്കുള്ള കഴിവ് കണക്കിലെടുക്കുമ്പോൾ, ലോകത്ത് നമുക്ക് ഒരു പ്രധാന പങ്ക് വഹിക്കാനുണ്ട്. ഏറ്റവും വികസിത രാജ്യങ്ങളിലെ ലോക നേതാക്കൾ ഡിജിറ്റൽ ഇന്ത്യയുടെ വിജയം തിരിച്ചറിഞ്ഞിട്ടുണ്ടെന്നും ഈ സംരംഭങ്ങളെ കുറിച്ച് കൂടുതൽ അറിയാൻ ആഗ്രഹിക്കുന്നുവെന്നും പ്രധാനമന്ത്രി ചൂണ്ടിക്കാട്ടി.
--ND--
(
വനിതാ, ശിശു വികസന മന്ത്രാലയം
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദയിൽ കേന്ദ്ര വനിതാ ശിശു വികസന മന്ത്രി 'ന്യൂട്രി ഗാർഡൻ' ഉദ്ഘാടനം ചെയ്തു
ന്യൂഡൽഹി , സെപ്റ്റംബർ 1, 2021
പോഷൺ മാസം 2021 -ന് കീഴിലുള്ള പരിപാടി പരമ്പരയ്ക്ക് കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ഇന്ന് തുടക്കം കുറിച്ചു. രാജ്യത്തിന്റെ പോഷകാഹാര ആവശ്യകത പരിഹരിക്കുന്നതിന് ആയുർവേദത്തിലെ പ്രാചീന ജ്ഞാനം എങ്ങനെ ഫലപ്രദമായി ഉപയോഗപ്പെടുത്താമെന്നതിനെക്കുറിച്ചുള്ള അറിവ് നൽകേണ്ടത് കാലഘട്ടത്തിന്റെ ആവശ്യമാണെന്ന് മന്ത്രി പറഞ്ഞു.
ന്യൂ ഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് ആയുർവേദയിൽ  പോഷൺ മാസം - 2021 ന് തുടക്കം കുറിച്ചുകൊണ്ട് 'ന്യൂട്രി ഗാർഡൻ' കേന്ദ്ര വനിതാ ശിശു വികസന മന്ത്രി ഉദ്ഘാടനം ചെയ്തു. ചടങ്ങിൽ ആയുഷ്, വനിതാ ശിശു വികസന സഹമന്ത്രി ഡോ. മൻജ്പര മഹേന്ദ്രഭായിയും പങ്കെടുത്തു.
ആയുർവേദത്തിന്റെ സംഭാവന ലോകത്തിന് അംഗീകരിക്കാൻ കഴിയുന്ന വിധത്തിലുള്ള ശാസ്ത്രീയ വിവരങ്ങൾ പ്രസിദ്ധീകരിക്കേണ്ടതിന്റെ ആവശ്യകത ശ്രീമതി സ്മൃതി ഇറാനി ഊന്നിപ്പറഞ്ഞു.
ഗർഭിണികളുടെ ആരോഗ്യത്തിന് പോഷകാഹാരത്തിന്റെ പ്രാധാന്യവും ആയുർവേദ ഇടപെടലുകൾ സഹായിക്കുന്ന വിധവും ഡോ.മൻജ്പര മഹേന്ദ്രഭായ് എടുത്തുപറഞ്ഞു.
രോഗികൾക്കും ആരോഗ്യ പ്രവർത്തകർക്കും ആരോഗ്യ, പോഷക ഗുണങ്ങളുള്ള സസ്യങ്ങളുടെ വിതരണവും നടത്തി. സാധാരണക്കാർക്ക് മനസ്സിലാക്കുന്നതിനായി, പോഷകമൂല്യമുള്ള തിരഞ്ഞെടുത്ത സസ്യങ്ങളുടെ വിവരങ്ങൾ ഉൾക്കൊള്ളുന്ന ലഘുലേഖ നൽകി. വിവിധ സംസ്ഥാനങ്ങളെ പ്രതിനിധീകരിക്കുന്ന പരമ്പരാഗത ആയുർവേദ പോഷകാഹാര പാചക രീതികളും പരിപാടിയിൽ പ്രദർശിപ്പിച്ചു.
IE/SKY
(Visitor Counter : 190
ധനകാര്യ മന്ത്രാലയം
നിര്മ്മലാ സീതാരാമന് കേന്ദ്ര ധനകാര്യ, കോര്പ്പറേറ്റ്കാര്യ മന്ത്രിയായിചുമതലയേറ്റു
കേന്ദ്ര ധനകാര്യ, കോര്പ്പറേറ്റ്കാര്യമന്ത്രിയായി ശ്രീമതി. നിര്മ്മലാ സീതാരാമന് ഇന്ന്ചുമതലയേറ്റു. ന്യൂഡല്ഹിയിലെ നോര്ത്ത്ബ്ലോക്കിലുള്ളഓഫീസില് നിയുക്ത ധനകാര്യസഹമന്ത്രി ശ്രീ. അനുരാഗ്സിംഗ്ഠാക്കൂര്, ധനകാര്യസെക്രട്ടറി ശ്രീ. സുബാഷ് ചന്ദ്ര ഗാര്ഗ്, മന്ത്രാലയത്തിലെമറ്റ്സെക്രട്ടറിമാര്തുടങ്ങിയവര്ചേര്ന്ന്അവരെസ്വീകരിച്ചു. മുഴുവന് സമയകേന്ദ്ര ധനകാര്യ, കോര്പ്പറേറ്റ്കാര്യ മന്ത്രിയായി നിയമിതയാകുന്ന ആദ്യ മന്ത്രിയാണ് ശ്രീമതി. നിര്മ്മലാ സീതാരാമന്.
ചുമതലയേറ്റെടുത്ത ശേഷം ധനകാര്യ, കോര്പ്പറേറ്റ് മന്ത്രാലയത്തിന് കീഴിലെവിവിധ വകുപ്പുകളുടെസെക്രട്ടറിമാരുമായിസുപ്രധാന ഉദ്യമങ്ങള്, നയപരമായവിഷയങ്ങള്തുടങ്ങിയവഅവര് ചര്ച്ച ചെയ്തു. ഇന്ത്യന് സമ്പദ് ഘടന നേരിടുന്ന വെല്ലുവിളികളുംചര്ച്ചാവിഷയമായി.
ND MRD– 303
(
രാസവസ്തു, രാസവളം മന്ത്രാലയം
ഔഷധമേഖലയില് ആഭ്യന്തരശേഷി വര്ധിപ്പിക്കാന് നടപടികള് സ്വീകരിച്ചു: കേന്ദ്രമന്ത്രി ശ്രീ സദാനന്ദ ഗൗഡ
രാജ്യത്തെ ഔഷധമേഖലയുടെ ഉല്പ്പാദന ശേഷി വര്ദ്ധിപ്പിക്കാന് കേന്ദ്ര ഗവണ്മെന്റ് വിവിധ നടപടികള് സ്വീകരിച്ചതായി കേന്ദ്ര രാസവസ്തു- രാസവളം വകുപ്പ് മന്ത്രി ശ്രീ ഡി.വി സദാനന്ദ ഗൗഡ പറഞ്ഞു. ഇതിന്റെ ഭാഗമായി രാജ്യത്ത് വിവിധ സ്ഥലങ്ങളില് മൂന്ന് ബൃഹദ് ഔഷധ പാര്ക്കുകളും നാലു മെഡിക്കല് ഉപകരണ പാര്ക്കുകളും സ്ഥാപിക്കാന് തീരുമാനിച്ചതായി അദ്ദേഹം പറഞ്ഞു. മരുന്ന് നിര്മ്മാണ മേഖലയില് സ്വയം പര്യാപ്തത നേടുക എന്നത് ഗവണ്മെന്റിന്റെ ആത്മനിര്ഭര് ഭാരത് പദ്ധതിയുടെ ഭാഗമാണെന്ന് അദ്ദേഹം വ്യക്തമാക്കി. കോണ്ഫെഡറേഷന് ഓഫ് ഇന്ത്യന് ഇന്ഡസ്ട്രിയുടെ പന്ത്രണ്ടാമത് മെഡ്ടെക്ക് ആഗോള ഉച്ചകോടിയുടെ ഉദ്ഘാടന സമ്മേളനത്തെ അഭിസംബോധനചെയ്യുകയായിരുന്നു അദ്ദേഹം.
2021-22 മുതല് 2025-26 വരെയുള്ള കാലയളവില് ഇന്ക്രിമെന്റല് വില്പ്പനയ്ക്ക് കേന്ദ്ര ഗവണ്മെന്റ് 5 ശതമാനം നിരക്കില് ഇന്സന്റീവ് നല്കും. ഇതിനായുള്ള ആകെ വിഹിതം 3420 കോടി രൂപയാണ്. യൂണിറ്റുകളെ തിരഞ്ഞെടുക്കുന്നതിനുള്ള നടപടിക്രമങ്ങള് ഫാര്മസ്യൂട്ടിക്കല്സ് വകുപ്പ് 2020 ജൂലൈ 27നു പുറത്തിറക്കിയിരുന്നു. 120 ദിവസമാണു അപേക്ഷ നല്കുന്നതിനുള്ള കാലാവധി. ബൃഹദ് മരുന്ന്- മരുന്നുപകരണ പാര്ക്കുകള് 779000 കോടി രൂപയുടെ നിക്ഷേപം കൊണ്ടുവരുമെന്ന് കേന്ദ്ര മന്ത്രി പ്രത്യാശ പ്രകടിപ്പിച്ചു. 2,55,000 തൊഴിലവസരങ്ങളും ഇതു വഴി സൃഷ്ടിക്കാനാകുമെന്നാണ് കരുതുന്നത്.
പ്രധാനമന്ത്രിയുടെ ഓഫീസ്
റഷ്യൻ ഫെഡറേഷന്റെ സെക്യൂരിറ്റി കൗൺസിൽ സെക്രട്ടറി നിക്കോളായ് പത്രുഷെവ് പ്രധാനമന്ത്രി നരേന്ദ്ര മോദിയെ സന്ദർശിച്ചു
റഷ്യൻ ഫെഡറേഷന്റെ സെക്യൂരിറ്റി കൗൺസിൽ സെക്രട്ടറി നിക്കോളായ് പത്രുഷെവ് പ്രധാനമന്ത്രി നരേന്ദ്ര മോദിയെ ന്യൂ ഡൽഹിയിൽ ഇന്ന് സന്ദർശിച്ചു
വിദേശകാര്യമന്ത്രി , ദേശീയ സുരക്ഷാ ഉപദേഷ്ടാവ് എന്നിവവരൂമായി നേരത്തേ നടത്തിയ ഫലപ്രദമായ ചർച്ചകളെക്കുറിച്ച് സെക്രട്ടറി പട്രുഷെവ് പ്രധാനമന്ത്രിയോട് വിശദീകരിച്ചു, ഇന്ത്യയുമായുള്ള 'പ്രത്യേകവും വിശേഷാധികാരങ്ങളോട് കൂടിയതുമായ തന്ത്രപരമായ പങ്കാളിത്തം' കൂടുതൽ ആഴത്തിലാക്കാൻ റഷ്യയുടെ ശക്തമായ പ്രതിബദ്ധത അദ്ദേഹം പ്രകടിപ്പിച്ചു.
മേഖലയിൽ വലിയ മാറ്റങ്ങൾ സംഭവിച്ചു കൊണ്ടിരിക്കുന്ന സമയത്ത് സെക്രട്ടറി പട്രുഷേവിന്റെ നേതൃത്വത്തിലുള്ള റഷ്യൻ സംഘത്തിന്റെ സന്ദർശനത്തെ പ്രധാനമന്ത്രി അഭിനന്ദിച്ചു.
ഇന്ത്യ-റഷ്യ പങ്കാളിത്തത്തിൽ നിരന്തരമായ ശ്രദ്ധ ചെലുത്തിയതിന് പ്രസിഡന്റ് പുടിന് നന്ദി അറിയിക്കാൻ അദ്ദേഹം സെക്രട്ടറി പത്രൂഷേവിനോട് ആവശ്യപ്പെട്ടു. ഉഭയകക്ഷി ഉച്ചകോടിക്ക് സമീപഭാവിയിൽ പ്രസിഡന്റ് പുടിനെ ഇന്ത്യയിലേക്ക് സ്വാഗതം ചെയ്യാൻ താൻ കാത്തിരിക്കുകയാണെന്നും അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി രക്ഷാബന്ധന് വേളയില് ജനങ്ങള്ക്ക് ആശംസകള് നേര്ന്നു.
പ്രധാനമന്ത്രി ശ്രീ നരേന്ദ്ര മോദി ശുഭകരമായ രക്ഷാബന്ധന് വേളയില് ജനങ്ങള്ക്ക്് ആശംസകള് നേര്ന്നു.
(
ആരോഗ്യ, കുടുംബക്ഷേമ മന്ത്രാലയം
കോവിഡ് -19 നെതിരായ പോരാട്ടത്തിൽ ഇന്ത്യ നിർണായകമായ ഒരു നാഴികക്കല്ല് പിന്നിട്ടു
(പ്രതിദിന പരിശോധനകളുടെ എണ്ണം 10 ലക്ഷം കടന്നു.
കോവിഡ് -19 പരിശോധനകൾ ക്രമാനുഗതമായി വർദ്ധിപ്പിക്കുമെന്ന വാഗ്ദാനം പാലിച്ചുകൊണ്ട് പ്രതിദിന പരിശോധനകളുടെ എണ്ണം 10 ലക്ഷമായി ഉയർത്തി ഇന്ത്യയിന്ന് കോവിഡിനെതിരായ പോരാട്ടത്തിൽ സുപ്രധാന നാഴികക്കല്ല് പിന്നിട്ടു.
കഴിഞ്ഞ 24 മണിക്കൂറിനുള്ളിൽ രാജ്യം നടത്തിയ ഒരു ദശലക്ഷം പരിശോധനകൾ കേന്ദ്ര സർക്കാരിന്റെയും സംസ്ഥാന -കേന്ദ്രഭരണ പ്രദേശങ്ങളിലെ സർക്കാരുകളുടെയും നിശ്ചയദാർഢ്യത്തിന്റെയും കേന്ദ്രീകൃതവും ഏകോപിതവുമായ ശ്രമങ്ങളുടെയും ഫലമാണ്. ഇന്നലെ 10,23,836 പരിശോധനകൾ പൂർത്തിയാക്കിയതോടെ പ്രതിദിനം 10 ലക്ഷം സാമ്പിളുകൾ പരിശോധിക്കാനുള്ള ശേഷി ഇന്ത്യ കൈവരിച്ചു.
ഈ നേട്ടം കൈവരിച്ചതോടെ ആകെ പരിശോധനകളുടെ എണ്ണം 3.4 കോടി കടന്നു .
പ്രതിദിന പരിശോധനകളുടെ എണ്ണം കുത്തനെ വർദ്ധിച്ചുകൊണ്ടിരിക്കുന്നതായി കാണാം.കോവിഡ് -19 പരിശോധനയുടെ കാര്യത്തിൽ രാജ്യമെമ്പാടുമുണ്ടായിരിക്കുന്ന പുരോഗതിയുടെ ശക്തമായ ചിത്രീകരണമാണ്, കഴിഞ്ഞ മൂന്നാഴ്ചത്തെ ശരാശരി പ്രതിദിന പരിശോധനകളിലുണ്ടായിരിക്കുന്ന വർദ്ധന.
പരിശോധനയുടെ കാര്യത്തിൽ ഉത്സാഹത്തോടെ മുന്നോട്ട് പോയ സംസ്ഥാന- കേന്ദ്രഭരണ പ്രദേശങ്ങളിൽ നിന്നുള്ള റിപ്പോർട്ടുകൾ കാണിക്കുന്നത്, ടെസ്റ്റ് പോസിറ്റിവിറ്റി നിരക്കിൽ ഗണ്യമായ കുറവുണ്ടായി എന്നാണ്. കൂടുതൽ ടെസ്റ്റുകൾ നടത്തുന്നത് തുടക്കത്തിൽ പോസിറ്റിവിറ്റി നിരക്ക് വർദ്ധിപ്പിക്കുമെങ്കിലും വേഗത്തിലുള്ള ക്വാറന്റൈൻ, കാര്യക്ഷമമായ ട്രാക്കിംഗ്, സമയോചിതവും ഫലപ്രദവുമായ ക്ലിനിക്കൽ മാനേജുമെന്റ് എന്നീ നടപടികൾ സ്വീകരിക്കുന്നതോടെ പോസിറ്റിവിറ്റി നിരക്ക് ക്രമേണ കുറയും.
പരിശോധനാ ശേഷി മെച്ചപ്പെടുത്തിയതിനോടൊപ്പം , കേന്ദ്രത്തിന്റെയും സംസ്ഥാന -കേന്ദ്രഭരണ പ്രദേശങ്ങളുടെയും നയപരമായ തീരുമാനങ്ങളും രാജ്യത്തുടനീളം പരിശോധനകൾ ഗണ്യമായി വർധിപ്പിക്കുന്നതിന് സഹായിച്ചിട്ടുണ്ട്. ഈ നടപടികൾ പ്രതിദിന പരിശോധനാശേഷി വർദ്ധിപ്പിച്ചു.
പരിശോധനാ ലാബുകളുടെ മെച്ചപ്പെട്ട ശൃംഖലയും ഈ നേട്ടത്തിൽ സുപ്രധാന പങ്ക് വഹിച്ചു. സർക്കാർ മേഖലയിലെ 983 ലാബുകളും സ്വകാര്യ മേഖലയിലെ 528 ലാബുകളും ഉൾപ്പടെ 1511 ലാബുകളുടെ ശക്തമായ ശൃംഖലയാണ് ഇന്ന് രാജ്യത്തുള്ളത്.
ലാബുകൾ സംബന്ധിച്ച വിശദവിവരങ്ങൾ
തത്സമയ ആർ.ടി.പി.സി.ആർ പരിശോധനാ ലാബുകൾ:778

ട്രൂനാറ്റ് പരിശോധനാ ലാബുകൾ: 615

സി.ബി.എൻ.എ.എ.റ്റി പരിശോധനാ ലാബുകൾ: 118

കോവിഡ് -19 മായി ബന്ധപ്പെട്ട സാങ്കേതിക പ്രശ്നങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്കും ആധികാരികവും സമഗ്രവുമായ വിവരങ്ങൾക്കും ദയവായി https://www.mohfw.gov.in/, oMoHFW_INDIA. എന്ന വെബ്സൈറ്റ് പതിവായി സന്ദർശിക്കുക:
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technicalquery.covid19[at]gov[dot]in ലും മറ്റ് സംശയങ്ങൾക്ക് ncov2019[at]gov[dot]in, ovCovidIndiaSeva എന്നിവയിലും ബന്ധപ്പെടാം.
കോവിഡ് -19 മായി ബന്ധപ്പെട്ട സംശയങ്ങൾക്ക് ദയവായി കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെ ടോൾ ഫ്രീ ഹെൽപ്പ്ലൈൻ നമ്പറിൽ വിളിക്കുക: 91-11-23978046 അല്ലെങ്കിൽ 1075
സംസ്ഥാന -കേന്ദ്രഭരണ പ്രദേശങ്ങളിലെ കോവിഡ് -19 ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf - ൽ ലഭ്യമാണ്.
പ്രധാനമന്ത്രിയുടെ ഓഫീസ്
സര് ഛോട്ടു റാം ജിയുടെ ജന്മവാര്ഷികദിനത്തില് ശ്രദ്ധാഞ്ജലി അര്പ്പിച്ച് പ്രധാനമന്ത്രി
സര് ഛോട്ടു റാം ജിയുടെ ജന്മവാര്ഷിക ദിനത്തില് പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അര്പ്പിച്ചു.
കര്ഷകര്ക്കുവേണ്ടിയുള്ള അദ്ദേഹത്തിന്റെ സേവനങ്ങള് അനുസ്മരിച്ച പ്രധാനമന്ത്രി , സര് ഛോട്ടു റാം ജി കര്ഷകരുടെ അവകാശങ്ങള്ക്കായി പോരാടുക മാത്രമല്ല, തൊഴിലാളികളുടെയും സമൂഹത്തിലെ ദുര്ബലരുടെയും ചൂഷണത്തിനിരയായവരുടെയും ശബ്ദമായി മാറിയെന്നും പറഞ്ഞു. സമൂഹത്തിന്റെ ഉന്നമനത്തിനായി അദ്ദേഹം നല്കിയ സംഭാവന എല്ലായ്പ്പോഴും ഓര്മിക്കപ്പെടുമെന്നും പ്രധാനമന്ത്രി പറഞ്ഞു.
ആയുഷ്
അന്താരാഷ്ട്ര യോഗാദിനാചരണത്തിന് പിന്തുണയുമായി നിരവധി ബോളിവുഡ് താരങ്ങൾ
അന്താരാഷ്ട്ര യോഗാദിനാചരണത്തിന് ഇനി ഒരു ദിവസം മാത്രം ബാക്കി.വലിയതോതിലുള്ള ഒത്തുചേരലുകൾ അനുവദനീയമല്ലാത്തതിനാൽ, കുടുംബത്തോടൊപ്പം ആറാമത് അന്താരാഷ്ട്ര യോഗാദിനം ആഘോഷിക്കുന്നത് ലക്ഷ്യമിട്ട്, "വീട്ടിലിരുന്ന് യോഗ,കുടുംബത്തോടൊപ്പം യോഗ " എന്ന ആശയത്തിന് ആയുഷ് മന്ത്രാലയം പ്രോത്സാഹനം നൽകി വരികെയാണ്.
ഇപ്പോൾ തന്നെ ലക്ഷക്കണക്കിന് ആളുകൾ ഇതിന്റെ ഭാഗമാകാൻ താല്പര്യം അറിയിച്ചിട്ടുണ്ട്.യോഗാഭ്യാസങ്ങളിൽ ഐക്യം കൊണ്ടുവരാനും ആയുഷ് മന്ത്രാലയം ലക്ഷ്യമിടുന്നു .ഒരു ഏകീകൃത പൊതു യോഗ ചട്ടത്തെ അടിസ്ഥാനമാക്കിയുള്ള യോഗാഭ്യാസങ്ങളെ പ്രോത്സാഹിപ്പിച്ചുകൊണ്ട് ഇതുറപ്പാക്കാനാണ് തീരുമാനിച്ചിരിക്കുന്നത്.അന്താരാഷ്ട്ര യോഗ ദിനമായ നാളെ രാവിലെ ഏഴുമണിക്ക് തങ്ങളുടെ വീടുകളിൽ ഇരുന്നു കൊണ്ട് ഈ ചട്ടങ്ങൾക്ക് അനുസൃതമായ അഭ്യാസങ്ങളിൽ ജനങ്ങൾ പങ്കെടുക്കും.ഇതിനൊപ്പം , പ്രസാർ ഭാരതിയുടെ സഹായത്തോടെ DD National ൽ ,വിദഗ്ദ്ധനായ ഒരു പരിശീലകന്റെ നേതൃത്വത്തിലുള്ള യോഗ പരിശീലനത്തിന്റെ സംപ്രേഷണവും ആയുഷ് മന്ത്രാലയം ഒരുക്കിയിട്ടുണ്ട്..ഈ പരിപാടിയുടെ പ്രധാന ആകർഷഷണം പ്രധാനമന്ത്രി നരേന്ദ്രമോദി രാവിലെ 6.30 നു രാജ്യത്തോടായി നടത്തുന്ന പ്രഭാഷണമാണ്.
ആറാമത് അന്താരാഷ്ട്ര യോഗാദിനാചരണത്തിൽ പങ്കെടുക്കുന്നതിന് ജനങ്ങളെ പ്രചോദിപ്പിക്കാനായി നിരവധി താരങ്ങളും പ്രമുഖ വ്യക്തിത്വങ്ങളും സന്ദേശങ്ങളും ചിന്തകളും പങ്കുവച്ചിട്ടുണ്ട്.പ്രമുഖ ചലച്ചിത്ര താരങ്ങളായ അനുഷ്ക ശർമ്മ,അക്ഷയ് കുമാർ,മിലിന്ദ് സോമൻ,ശില്പാഷെട്ടി കുന്ദ്ര തുടങ്ങിയവർ ഇതിൽ ഉൾപ്പെടുന്നു.ആയുഷ് മന്ത്രാലയവുമായി ചേർന്ന് പങ്കുവച്ച സന്ദേശങ്ങളിൽ,അച്ചടക്കത്തോടെയും,ക്ഷമയോടെയും ജീവിതം നയിക്കാനുള്ള മാർഗമായി അവർ യോഗയെ വിശേഷിപ്പിക്കുന്നു.ലോകമെമ്പാടുമുള്ള വിവിധ ജനവിഭാഗങ്ങളെ ഒരു പൊതുചിന്തയിലേക്ക് ഒന്നിപ്പിക്കുന്ന യോഗ,സമാധാനത്തിന്റെയും ഒത്തൊരുമയുടെയും സന്ദേശം മറ്റുള്ളവർക്ക് പകർന്നു നൽകുന്നതായും അവർ അഭിപ്രായപ്പെട്ടു.ഈ സന്ദേശവും,യോഗാദിനവുമായി ബന്ധപ്പെട്ട മറ്റു സന്ദേശങ്ങളും, ആയുഷ് മന്ത്രാലയത്തിന്റെ ഫേസ്ബുക് പേജിലും  മറ്റു സാമൂഹിക മാധ്യമങ്ങളിലും കാണാവുന്നതാണ്.
അന്താരാഷ്ട്ര യോഗാദിനാചരണത്തിന് തയ്യാറാക്കുന്നതിന് ജനങ്ങൾക്ക് അവസരമൊരുക്കുന്നതിന്റെ ഭാഗമായി ആയുഷ് മന്ത്രാലയം വിവിധ ഓൺലൈൻ സംവിധാനങ്ങൾ ലഭ്യമാക്കിയിരുന്നു.യോഗ പോർട്ടൽ, സാമൂഹിക മാധ്യമങ്ങളായ യൂട്യൂബ്,ഫേസ്ബുക്,ട്വിറ്റെർ,ഇൻസ്റ്റാഗ്രാം തുടങ്ങിയ സൈബർ ഇടങ്ങള് തുടങ്ങിയവയില് ഇവ ലഭ്യമാക്കിയിരുന്നു.കൂടാതെ യോഗ ചട്ടങ്ങളുമായി ബന്ധപ്പെട്ട വിവിധ പരിപാടികൾ ടെലിവിഷനിലൂടെ സംപ്രേഷണവും ചെയ്തു.രാജ്യത്തെമ്പാടുമുള്ള ആയിരക്കണക്കിന് പ്രേക്ഷകരാണ് ഈ പരിപാടികൾ കണ്ടത്.അന്താരാഷ്ട്ര യോഗ ദിനാചരണത്തിന് മുന്നോടിയായി, തങ്ങളുടെ വീടുകളിൽ ഇരുന്നുകൊണ്ട് തന്നെ യോഗ അഭ്യാസങ്ങളിൽ പരിശീലനം നേടാൻ രാജ്യത്തെ ജനങ്ങൾക്ക് ഈ സംവിധാനങ്ങൾ സഹായകമായി.
പ്രത്യേക സേവനങ്ങളും ഫീച്ചറുകളും
ഏക ഭാരതം ശ്രേഷ്ഠ ഭാരതം: കേരള സന്ദർശനത്തിനായി ഹിമാചലിൽ നിന്നുള്ള വിദ്യാർത്ഥി സംഘം കൊച്ചിയിൽ
കൊച്ചി: ജൂൺ 28, 2022
ആസാദി കാ അമൃത് മഹോത്സവത്തിന്റെ ഭാഗമായി, ഏക് ഭാരത് ശ്രേഷ്ഠ ഭാരത് പരിപാടിക്ക് കീഴിൽ  ജോടിയാക്കിയ സംസ്ഥാനങ്ങളിലേക്കുള്ള വിദ്യാർത്ഥികളുടെ സന്ദർശനത്തിന്റെ ഭാഗമായി സിംലയിലെ യൂണിവേഴ്സിറ്റി ഇൻസ്റ്റിറ്റിയൂട്ട് ഓഫ് ടെക്നോളജി വിദ്യാർഥികളുടെ സംഘം കളമശേരിയിലെ എസ്.സി.എം.എസ് കൊച്ചിൻ സ്കൂൾ ഓഫ് ബിസിനസിൽ എത്തി..
ഈ 50 വിദ്യാർത്ഥികളിൽ, 25 പേർ ഷിംലയിലെയും ഉനയിലെയും പരിസരങ്ങളിലുള്ള സീനിയർ സെക്കൻഡറി സ്കൂളുകളിലെ 11, 12 ക്ലാസുകളിലെ വിദ്യാർത്ഥികളാണ് , 25 പേർ ഷിംലയിലെ ഹിമാചൽ പ്രദേശ് യൂണിവേഴ്സിറ്റിക്കു കീഴിലുള്ള യൂണിവേഴ്സിറ്റി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നുള്ള ബി.ടെക് വിദ്യാർത്ഥികളും  ആണ്. ഇവർക്കൊപ്പം നാല് അധ്യാപകരും ഉണ്ട്.
സംഘം ഇന്ന് മുതൽ  ജൂലൈ 03 വരെ കൊച്ചിയിലെ വിവിധ സ്ഥലങ്ങൾ സന്ദർശിക്കും. SCMS കൊച്ചിൻ സ്കൂൾ ഓഫ് ബിസിനസാണ് ആതിഥേയ ഇൻസ്റ്റിറ്റ്യൂട്ട്. കളമശേരി എസ്.സി.എം.എസ് ക്യാംപസിൽ നടന്ന ചടങ്ങിൽ ഐ.സി.ടി.ഇ വൈസ് ചെയർമാൻ ഡോ. എം.പി.പൂനിയ പരിപാടിയുടെ ഉദ്ഘാടനം നിർവഹിച്ചു. എസ്.സി.എം.എസ് ഗ്രൂപ്പ് ഗ്രൂപ്പ് ഡയറക്ടർ ഡോ. ഇന്ദു നായർ അധ്യക്ഷത വഹിച്ചു.
പരിപാടിയുടെ ഭാഗമായി സംഘം ഇന്ന് തൃപ്പൂണിത്തുറയിലെ ഹിൽ പാലസ് മ്യൂസിയം സന്ദർശിച്ചു .വരും ദിവസങ്ങളിൽ ഇവർ ഇടപ്പള്ളിയിലെ മ്യൂസിയം ഓഫ് കേരള ഹിസ്റ്ററി, എറണാകുളം ദർബാർ ഹാൾ ആർട്ട് ഗാലറി, തേവരയിലെ കേരള ഫോക്ലോർ മ്യൂസിയം തുടങ്ങിയ പ്രശസ്തമായ എഎസ്ഐ സ്മാരകങ്ങൾ, പ്രാദേശിക മ്യൂസിയങ്ങൾ എന്നിവ സന്ദർശിക്കും. കൂടാതെ കേരളത്തിലെ തനത് കല-കായിക മേഖലകളെകുറിച്ച് അറിയാനായി സംഘത്തിനായി കളരിപ്പയറ്റിന്റെ പ്രത്യേക സെഷനും ഒരുക്കിയിട്ടുണ്ട്. ചാലക്കുടിയിലെ രസ ഗുരുകുലം, ഫോർട്ട് കൊച്ചിയിലെ പരേഡ് ഗ്രൗണ്ട്, മട്ടാഞ്ചേരി ജൂത തെരുവ് എന്നിവയും സംഘം സന്ദർശിക്കും.